Saadik R. Möllerson esitas volitused Soome presidendile
ETA. Helsingi, 16. dets.

Riigipresident K. Kallio võttis eile pärastlõunal kell 4 vastu Eesti uue saadiku R. Möllersoni, kes esitas temale oma volitused.

Hiljem riigipresident võttis saadik Möllersoni eraaudientsile, mis kestis umbes veerand tundi. Samal ajal diplomaatliku korpuse vanema, Taani saadiku, abikaasa proua Lerche esitles proua Möllersoni riigipresidendi abikaasale proua K. Kalliole. Sellele järgnes koosviibimine tassi kohvi juures, millest peale presidendipaari, saadik Möllersoni ja proua Möllersoni võtsid osa veel välisminister Holsti abikaasaga, Eesti saatkonna sekretär Holsti abikaasaga, protokolliülem riiginõunik Hakkarainen ja presidendi adjutant abikaasaga.

Uus Eesti
1937